Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 417

b) Analitikai laboratóriumi munkában: — Ismerje és értse a kvantitatív anyagmeghatározás elvét, kémiai összefüggéseit, gyakorlati szabályait ipari mintából, és tudjon gyors minõségi értékelést végezni egyszerû laboratóriumi eszközökkel. — Gyakorlottan végezze az ionok meghatározását. — Ismerje és értse a mennyiségi anyagvizsgálatok elvét, kémiai összefüggéseit, gyakorlati szabályait, értékelésiszámítási módszereit. — Gyakorlottan hajtsa végre a gravimetriai és a térfogatos elemzéseket (sav-bázis, csapadékos, komplexometria, permanganometria, jodometria, kromatometria), a mérõoldatok készítését, koncentrációjuk pontos megállapítását. 2003/119. szám — Ismerje és értse a korszerû mûszeres analitikai mérések kémiai és fizikai elvét, a mérések kivitelezését és a mérési eredmények értékelésének módszereit. — Legyen gyakorlott a vezetõképességi és a potenciometrikus titrálás, valamint az elektromos pH-mérés elvégzésében. — Végezze el a fotometriás és atomabszorpciós vizsgálatokat. — Legyen gyakorlott a vékonyréteg-, ioncserés és gázkromatográfiás vizsgálatok végzésében. — Végezzen vizsgálatokat környezetvédelmi célmûszerekkel. — Legyen gyakorlott a mérési eredmények pontosságának megítélésében, az eredménydiagramok értékelésében és a számítógépes adatfeldolgozás módszereinek alkalmazásában. — Készítsen mérési utasítást a hatáskörébe tartozó beosztottai számára.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes